
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ № 28

На 13.03.2025 г., (четвъртък) от 15:30 часа, в залата на Общински съвет Златоград се проведе извънредно заседание на Общински съвет Златоград, във връзка с постъпило предложение от Мирослав Янчев – кмет на Община Златоград с вх.№ ОС-195/11.03.2025г. свикано на основание чл. 23, ал. 4, т.1 от ЗМСМА и във връзка с чл. 55, ал.2 и ал.3, от Правилника за организацията и дейността на Общински съвет Златоград, неговите комисии и взаимодействието му с Общинска администрация. В заседанието взеха участие г-н Мирослав Янчев -кмет на Община Златоград, г-жа Елмира Угорлиева-Пехливанова – зам. кмет на Община Златоград, г-жа Златка Цекова- Директор на дирекция „Административно-правно обслужване, общинска собственост и замеделие“, той и юрисконсулт,  г-н Любомир Ангелов - Директор на Дирекция "Хуманитарни дейности, благоустрояване, озеленяване и  опазване на околната среда", г-жа Надя Мангарудова – Директор на „Финансов отдел и счетоводство, местни данъци и такси и човешки ресурси“, кмета на с. Долен. 
 
Г-жа Кръстева: Уважаеми г-н Янчев, уважаеми колеги общински съветници и всички присъстващи в залата на Общински съвет Златоград, на основание чл. 23, ал. 4, т. 1 от ЗМСМА и във връзка с чл. 55, ал.2 и ал.3, от Правилника за организацията и дейността на Общински съвет Златоград, неговите комисии и взаимодействието му с Общинска администрация, откривам извънредното заседание на Общински съвет Златоград с кворум от 13 общински съветници. Изпратен Ви е предварително дневен ред с една единствена точка – „Докладна от Мирослав Янчев относно: Реорганизация на депонирането на смесени битови отпадъци на Община Златоград, във връзка с преустановяване депонирането на смесени битови отпадъци на Клетка I на „Регионално депо за неопасни отпадъци за общините Мадан, Златоград и Неделино“, гр. Мадан, с. Шаренска.“ 
Колеги, имате думата за предварително изпратения Ви дневен ред. 

Коментари и предложения по дневния ред не постъпиха. 

Г-жа Кръстева подложи на гласуване така представения дневен ред с вдигане на ръка.

Общинските съветници гласуваха с 13 гласа „за“,  0 „против“  и 0 „въздържал се“ – прие се дневния ред.  


ДНЕВЕН  РЕД:


1. Докладна от Мирослав Янчев относно: Реорганизация на депонирането на смесени битови отпадъци на Община Златоград, във връзка с преустановяване депонирането на смесени битови отпадъци на Клетка I на „Регионално депо за неопасни отпадъци за общините Мадан, Златоград и Неделино“, гр. Мадан, с. Шаренска.


****************************************
По т.1 от дневния ред: Докладна от Мирослав Янчев относно: Реорганизация на депонирането на смесени битови отпадъци на Община Златоград, във връзка с преустановяване депонирането на смесени битови отпадъци на Клетка I на „Регионално депо за неопасни отпадъци за общините Мадан, Златоград и Неделино“, гр. Мадан, с. Шаренска.
Г-н Янчев: Уважаеми госпожи и господа общински съветници, поисках извънредна сесия да се свика, за да може да коментираме една много важна тема, която засяга всеки жител на общините Златоград, Мадан и Неделино, а именно свързана с депонирането на сметището в Мадан и по скоро проблема с изчерпване на капацитета на Клетка I, което значи проблем с това, че на Клетка I изчерпвайки капацитета си се забранява депонирането на отпадъци от всякакъв вид и да търсим друга алтернатива, която да отговаря на изискванията, тоест на съседни сметища, които са Рудозем, Смолян и Кърджали. Това се случи, сигурно си задавате въпроса защо сега, а не миналата година да сме го разбрали или миналият месец, общо взето във всяка клетка се следи количеството отпадък, които се депонира във всеки един момент и когато достигне неговият капацитет не ги интересуват и Регионалната инспекция по опазване на околната среда нито други контролиращи органи, за това дали имаме такъв проблем или не просто се преустановява депонирането, а това се е случило преди една седмица вече, като факт. Мислих ме си, че успоредно с изграждане на втора клетка, която в момента се строи, че ще съвпаднем тези две дати изчерпването на Клетка I с въвеждането в експлоатация на Клетка II. Към момента изпълняваме СМР-та, финансиран изцяло от трите общини на стойност 951 хиляди лева, които средства се формират от отчисленията по Закона за управление на отпадъците. Това са средства, които с ваше решение са платени на водещата организация, съответно и на строителя трябва да са платени. Благодарение на тези средства бих казал, че към момента можем да кажем, че сме почти на финала, около три месеца четири по думите на строителя и на водещата Община Мадан ще са необходими, за да може да се изгради Клетка II. Това, че не се съвпаднаха има няколко причини. Първата причина, че финансово не можахме да обезпечим на сто процента  финансирането, което е в размер на 2 милиона и осемстотин хиляди лева, ще я кажа така по обща, за да се запомни. Два милиона и осемстотин хиляди лева е сумата, която трябваше да подсигурим ние. Общините сме осигурили само 951 хиляди лева, остатъка от милион седемстотин деветдесет и седем хиляди лева трябва да се търси външно финансиране. Към момента алтернативите не са много. Едната алтернатива е ПУДОС за осигуряване на средства безвъзмездни. Другата алтернатива е кредит от ПУДОС, тоест кредит, който трите общини трябва да го плащаме във времето. Европейските средства се ограничават до това, че с европейски средства не може да се кандидатства за разкриване на нови клетки за разширяване на сметища. Това, което е второто нещо като причини за това освен, че финансирането не беше възможно да бъде подсигурено на сто процента, което от една степен забави строителните работи, другата причината е строителните работи в много ниски температури са трудно осъществими. Знаете и помните няколко седмици назад доста отрицателни температури, което също забави с един месец и половина, два строителството. Това са всъщност двете основни причини, за да си говорим на тази тема сега и да не е площадката завършена. Сега възникват тука много въпроси какво се случва от тук нататък и къде нашите отпадъци, които генерира Община Златоград ще бъдат извозвани, защото към момента знаете по изисквания сепарацията е задължителна за всички общини на територията на трите общини Златоград, Мадан и Неделино. Всеки един битов отпадък събран от територията на трите общини минава през сепарация. Има строг контрол по тава коя община колко килограма влага и извозва до сепарация и колко отпадък излиза след сепарация. Сепарирането на пластмаса, хартия и стъкло са основно отпадъците, които се отделят и останалата част фракцията тази, която не става за горене тя отива за депониране. Имаме условно казано два изхода, които са от сепариращата станция, които всъщност се замерват и се следи точното количество на всяка община процентно какъв е дялът от отпадъка, който отива за депо. Имаме много разговори във връзка с това как да организираме извозването на тази фракция, която е за депониране до съседно сметище и сме стигнали до съгласувано решение да се извозва от концесионера на маданското сметище и да се извозва на място където договорим ние кметовете за депониране. Имаме оферта за Смолян е 9 лева на тон километър, като 96 километра и на количеството справката, мисля, че е раздаден на всеки съветник. Тонажът, който е предвиден за смолянското сметище за трите месеца април, май и юни и частично за март, количеството съобразено с офертата, която е 9 лева на тон километър с километрите, които са заложени за сметището в Смолян излиза, че ние трябва да отделим ресурс 105 513,00 лева, това е само и единствено за извозване. За да стане ясно точно какво се случва с този отпадък – една отделна кола с отделен персонал, който няма никаква връзка с управлението на сметището трябва да има ангажимента да събере отпадъка след сепарация и да го транспортира до съответното сметище, съответно с контейнер, който може да вози не повече от 5 тона и половина. Сега тук е въпроса дали този контейнеровоз може да отиде до сметището в Смолян, това е друга тема, която днес с концесионера съм разговарял лично да направи обход и да каже категорично да може, за тази сметка, която сега Ви казвам да е миродавна, да не се налага промяна с превозното средство, което трябва да вози отпадъка, тоест може да се наложи някаква корекция в тази област, като този отпадък се калкулира на тази цена, която казах. По сметките на моите специалисти тя е около 39  хиляди лева недостига, който от планирания в план сметката и този, който трябва да доплатим е около 39 хиляди лева средства, които трябва ние да ги осигурим в тия четири месеца, три месеца и половина, за да може да гарантираме, че отпадъка ще може да се транспортира. Сега другата важна и може би е и най-важна тема къде и дали с разрешението на трите общини може да стане, основно с водещата община Смолян. Тук не споменавам Рудозем, защото с Рудозем съм водил разговор с кмета категорично изразява несъгласие да се транспортират нашите отпадъци в Рудозем, заради това че се изчерпват капацитетите на сметището в Рудозем. Към момента аз имам лично разговори с тримата кмета изказват лично бих казал съгласие, но тук въпроса е чисто юридически дали трябва да мине това решение през Общински съвет. Мине ли през Общински съвет още сега мога да ви кажа, че много трудна мисия, ще се политизира темата, ще се създадат неудобства и вероятно и не в наша полза е може би да има такива решения. Сега това малко в сферата на хипотезите, но не е решен проблема още в кое сметище ще депонираме. Кърджали е другата алтернатива, но тя вече като трета алтернатива беше и тя е почти двойно по- скъпа ще излезе на тема депониране, като искам тук да кажа, че всички количества, които ще се возят от трите общини ще бъдат отчислявани средства по Закона за управление на отпадъците, такса депониране, която ще се плаща на сметището в Смолян. На сметището в Смолян ще се плаща и за самото валиране, извозване, запръстяване, тоест ще имаме една сума, която вероятно ще бъде начислена, не знам дали го планирахте това нещо от екипа ми. Третирането на място вероятно ще има и такава сума. Не няма да е само такса депониране и още една услуга, но тава е нещо което ще го уточним в тези дни. Защо Кърджали е скъп вариант и труден? Поради две причини. Първата причина е че трябва да отиде нашата кола до Мадан да се извози, да се сепарира, после от Мадан трябва да се транспортира отново през Печинско или съответно през Ардино за Кърджали, това е първия недостатък, че се удължава много времето и също се оскъпява услугата. Втората причина, че сметището в Кърджали винаги е почти в запалено състояние, което е първо не екологосъобразно, второ че имаме риск, когато отиде наша кола да не може да бъде допусната вътре заради пожара и съответно отново връщане в нищото, трябва да търсим друга алтернатива, тоест имаме една несигурност, която в момента я изключваме като вариант Кърджали. Там не съм водил разговори, цени не съм проучвал. Като цяло сме в такава ситуация за тези четири месеца заради невъзможността да съвпадне строителството с изчерпването на клетка едно и това не беше предвидено и не може да се предвиди във времето толкова дълго, за да може сега да Ви кажа ние си говорихме преди два месеца, ама сега се налага само да вземем конкретно решение. Сега го взимаме решението аварийно и бих казал стихийно, защото наистина сме в ситуация на криза. Пропускам сигурно нещо, което надявам се с въпроси да бъде уточнено. Тук въпроса дали общото събрание на Регионалното сдружение на общините за управление на отпадъците на територията на Смолян, Чепеларе и Баните дали само кметовете могат да вземат решение за допускани и да бъдат информирани съветниците на трите общини или да се входира съответното искане на трите наши общини Златоград, Мадан и Неделино за депониране в Смолян да се иска и решение на Общински съвет е темата, която ще очакваме тези дни да се реши. Правихме много срещи, не искам сега да правя хронология на срещите, но и днес с Областния управител и шестте общини правихме среща. Правихме среща и вчера в Мадан, не мисля че преди два дена в Мадан. Миналата седмица правихме няколко срещи на сметището пак в Мадан, тоест имаме няколко редица срещи, които дадоха така яснота, че проблема си е сериозен и най-важното, че нямаме още решение за финансирането на 100% за строителството на Клетка II, което значи че вероятно да натоварим и нашите бюджети във времето е една от реалните хипотези. 
Г-жа Кръстева: Благодаря, господин Янчев! Колеги, имате думата…….
 Ако нямате въпроси, аз ще задам няколко. За да се върна малко по-назад: Община Златоград е част от Сдружението Мадан, Златоград и Неделино, които имаме Сдружение за Регионално депо в гр. Мадан, с. Шеренска. Колеги, изграждането на този проект една от целите е по чл. 31, ал.1 от Закона за управление на отпадъците е за предотвратяване на бъдещото покачване на такса смет. Моите няколко въпроси г-н Янчев, са: Вие казахте, че се забранява и се преустановява вече депонирането на отпадък в посоченото сметище. Коя е институцията, която забрани и преустанови? Имаме ли някаква документация? Защото преустановяването на Регионално депо не може да стане с решение на един Общински съвет само от едната община, която е част от това сдружение. Имаме ли становище на РИОСВ и евентуално някакъв план за алтернативен изход от тази ситуация? Ситуацията наистина е много сериозна. Имайки предвид, че точно преди няколко месеца всички общини приемахме такса смет, тогава знаехме ли за този проблем? В момента сме поставени на колене. Защо Ви казвам, че целите по чл. 31, ал. 1 са за предотвратяване на бъдещо покачване на такса смет? Защото точна в този момент това се случва, че ние ще качим разхода за такса смет. Да, не можем да извозваме до град Кърджали, не че не можем, но извозването до Кърджали би станало не двойно, а трайно или четворно може би ще се оскъпи разхода, защото, като част от това сдружение ние имаме задължение към Община Мадан да возим отпадъка за сепариране. Ние сме задължени иначе ще плащаме неустойки. Другият ми въпрос към кмета е: Кога сме изплащали отчисленията, които сме длъжни да подаваме на водещата Община Мадан? Отчисленията за 2023г. и 2024г.  разбрах, че са платени преди два дни. Така ли е или не е така? Ако е така, защо се забавяме с нашето задължение за изплащане на отчисленията? Защото общата стойност на проекта е 8 милиона, от които 6,7 милиона е безвъзмездна финансова помощ, а другите както спомена и кмета трябва да бъдат солидарно разпределени между трите общини и част от задълженията ни е изплащането на тези отчисления. Имаме ли анализ, имаме ли геодезически, технически отчетни документи, които да показват, че депото е достигнало своя максимум? Защо  са тези въпроси? В ПУДОС ние може да кандидатстваме трите общини за финансиране на първо и на петнадесето число мисля че е- за финансиране. Има ли изготвена документация и участвали ли сме трите общини или участва само водещата община за искане на финансиране за изграждането на втората клетка в депото в Мадан? В момента на 15 април изтича срока за рекултивация на регионални депа по програма „Околно среда 2021-2027г.“, това има ли нещо общо с депото в Мадан? Ще кандидатства ли за рекултивацията? Това ми са първоначално въпросите, ако може да ми се отговори.      
Г-н Янчев: Очевидно доста сте подготвена с въпросите и се радвам, че за да ги зададете по този начин очевидно знаете и отговорите, но ще Ви кажа. Първо за всяко сметище има комплексно разрешително за отпадъците на самото сметище. Комплексното разрешително за всяка клетка е с капацитет, които се следи от всички справки, които излизат от сепарация и документацията, която излиза от кантара, тоест кантарните бележки, които се следят. Обобщава се и този контрол на комплексното разрешително за съответния капацитет на клетката се следи от РИОСВ. Не може да бъде надвишено, глобите и санкциите са строги и те са указани в закона. Ако има най-големи санкции те са почти в този Закон за управление на отпадъците, тоест има категорични, обективни показатели по които се доказва, че сметището е изчерпило своя капацитет Клетка I.
Г-жа Кръстева: От кога ги имаме тези данни?
Г-н Янчев: На 6 март сме получили писмо от Община Мадан.  
Г-жа Кръстева: Община Мадан са взели решение…
Г-н Янчев: Аз не говоря за решение на Общински съвет Мадан, аз говоря, че получихме покана за заседание на общо събрание, в което се коментираше тази тема, че комплексното разрешително е изтекло и нямаме повече право да возим. Това не е политика, това не е нещо заиграване, това не е нещо, което да ни вкара в беля Община Златоград и Неделино пък Мадан да играят. Тук има ясни точни правила, има камери, има наблюдения, има всички водени отчети, които всъщност доказват за изчерпването на Клетка I. Това е без коментар, защото контрола се следи от РИОСВ и не може да бъде и дори нелегално депониран отпадък, ако някои така си го представя, че може да стане. Кандидатствали сме трите общини и сме подали заявление към ПУДОС още през лятото през месец август. Аз лично въпреки, че не съм водеща организация съм в течение на цялата документация, влизането има проект, има работно проектиране, има разрешение за строеж има и изпълнени СМР-та дори повече от това, което се е финансирало от нас. Ние сме си платили отчисленията според възможностите. Имайте предвид, че такса битови отпадъци не влиза в общината чак толкова периодично колкото някои си мислят. Периодично имам предвид не влизат всеки месец и ние да си разполагаме с едни пари. Помните, когато Ви предложих такса смет да бъде увеличена с двеста хиляди лева и да бъде увеличен прихода на общината, тогава Ви казах един от мотивите ми да бъде увеличен е за ангажиментите, които имаме към депото в Мадан. Такава План-сметка не беше приета, не беше увеличена и стойността, тоест ние освен тези 40 хиляди лева и та пак казвам на план разход 40 хиляди лева ние имаме и вече преразход от 200 хиляди лева заложени в това, че не се прие нова План-сметка. Сега тук не го приемайте за укор, не го приемайте за прехвърляне на топка казвам просто, че това беше предложение да се увеличат 200 хиляди лева, за да не задълбаваме задълженията на общината по отношение на такса битови отпадъци. Сега стана ясно, че имаме проект, стана ясно, че сме кандидатствали, стана ясно, че ПУДОС разглежда документацията. Ясно и точно трябва да разграничим това, което е за сметка на общините, това което ще искаме от ПУДОС, ако ПУДОС откаже тогава другата алтернатива е кредит пак по линия на ПУДОС. Друга форма за финансиране по линия на европейско и национално финансиране няма, единствената е ПУДОС и общински бюджети. Опитах се накратко да отговоря на тези въпроси, които ми зададохте. Геодезическите заснемания и другите неща, които  се правят от водещата организация Мадан и ние тук не сме водени от това, че маданския общински съвет е взел решение да се затвори сметището, а сме водени от това, че е изчерпано комплексното разрешително на Клетка I в сметището в Мадан.  
Г-жа Кръстева: Г-н Янчев, аз мисля че въпроса ми е резонен и ще поясня защо. Ние продължаваме да бъдем част от това сдружение и ще работим и в годините напред заедно. Резонно е да имаме въпроси, защо имаме само една седмица да реагираме и ние сме почти с вързани ръце и по този начин ние щем не щем  ще натоварим такса смет. Аз не случайно Ви зачетох закона, че точно това сдружение е направено с цел, за да не се повишават таксите, а в момента се получава точно това. Защо попитах дали има технически спецификации и документации още повече, че това сдружение е направено да работи по проект. Не би ли било редно, че при приемането на такса смет ние трябваше да бъдем запознати, че Клетка I е на изчерпване, а вие казвате, че миналата седмица на 6 март сте разбрали за това. Аз мисля, че е добре да работим в по-голяма стиковка и с останалите две общини. Да, Община Неделино е в същото положение, както и Община Златоград. Проследих и сесията на Общински съвет Мадан там даже имаше запитване от един общински съветник колега, който питаше дали Клетка II може да остане само за Община Мадан. Тъй като проблема не е само на Община Златоград, то е проблем на много общини, аз бих поискала да се следят техническите спецификации, да се дават от време на време тези спецификации на общинските съвети, за да можем по отдалече да вземаме мерки. При приемане на такса смет аз поне не съм чула да има проблем и да е било споменато, че клетката ще бъде запълнена и ние няма да има къде да депонираме отпадък. Колеги, ако някои от Вас е чул за този проблем ще се извиня, че искам технически спецификации и да се дава редовно информация на Общински съвет, за да не се получава в последната минута да се чудим какво да направим и да се молим на общините да ни приемат отпадъка. Естествено, че ние ще гласуваме сумата, която е необходима, за да не се получава този проблем с отпадъка. Пак повтарям, тъй като продължаваме да бъдем част от сдружението за Регионално депониране, за бъдещ период може би трябва да направим, така че да получаваме по-голяма информация и да имаме достатъчно време за реакция. Надявам се, че в Смолян няма да има проблем. Нали за сметището в Смолян са направени изчисленията за извозване, за сумата, която е направена в разчетите. Аз само не разбрах, кога сме изплатили отчисленията за 2023г. и 2024г., дали са плащани наистина преди два дни или са си плащани за всяка година по предвидения план.  
Г-н Янчев: Нито една от трите общини не си беше платила отчисленията и ги направихме преди два, три дена всичките общини си платихме средствата. Искам да уверя, че тук няма проспиване на време и няма някакви заигравки и как да кажа някой не си е свършил работата затова сме в тази ситуация. Тук по скоро пак казвам идва време и се завършва живото на Клетка I, запълва се капацитета трябваше Клетка II да работи. Това нещо е ставало достояние при Вас, аз лично съм Ви го казвал не само при приемане на План-сметката и когато се е взимало решение за осигуряване на средства за Клетка II, Вие сте били наясно, че Клетка II не може да бъде финансирана с външно финансиране, тоест от европейски средства и от друг източник различен от общинските отчисления и ПУДОС. ПУДОС я направиха алтернатива миналата година и ПУДОС не беше институцията,  която финансираше такива проекти. Аз точно от това място съм обяснявал, че когато се изчерпа Клетка I разширяването на сметището ще стане за сметка на всеки един данъкоплатец, защото така е уредена комуникацията между сметище съответно и отговорните общини, тоест ние трябва да си покриваме разходите за това никой няма да ни дава пари и редно ли е държавата да плати на три общини или на пет общини да се решат проблема със сметището и там да няма увеличение на такси, а пък на другите места да не дава пари. Сега са направили един компромис, заради този компромис ние се хващаме. Една община вече получи финансиране, ние се хващаме за този компромис и искаме и ние да имаме такова финансиране, но това не е справедливо. Тази дейност, аз съм я казал много пъти плаща всеки толкова колкото депонира, за това съм един от най-големите привърженици на промяната на Закона за местните данъци и такси да се плаща не данъчна оценка такса смет, а да се плаща на действително количество отпадък и ще бъда такъв до края, защото съм обеден, че този който генерира отпадък повече от другия трябва да плати повече, а не затова, че живее в по нова къща трябва да плати повече, а пък този който живее в стара къща с много повече потребители и с повече генериран отпадък да плаща по-малко. Къде е справедливостта? Ние сме си говорили на това място и Вие сте били предварително информирани, че ще си направя труда от моя екип да изкарат протоколите да видите, че в самите презентирания на План-сметката за съответната година съм го споменавал, като предстоящ проблем. Сдружението на трите общини по управление на отпадъците не е създадено с проект, то е създадено по закон. Закона за управление на отпадъците регламентира управлението на регионалното депо става от съответните общини, които са участници в сдружението. Не е по проект и целта на депото не е да се намали такса смет, такава цел няма. Управлението на депото по най-добрия начин да доведе до минимални тежести върху населението.  Ако се управлява сметището правилно то може да бъде изгодно, или по евтино, или малко по-приемливо до га кажа, на тази тежест тя е неизбежна. Имаме такса депониране, тя е неизбежна. Тази такса депониране е по закон. Имаме по чл. 60 и чл. 64 от Закона за отпадъците задължителни такси, които се налагат на общините, да ги плащаме, респективно всички жители. Аз затова исках 200 хиляди лева да бъде повишена такса смет, заради точно това повишение, което 200 хиляди лева тази година ще имаме още отгоре тежест, която трябва някой да я поеме. Няма да я поемем с такса смет ще трябва да я поемем с данъци, но в никакъв случай не сме допринесли за това да се проспи нещо и да се окаже тежест. По скоро проблема не е само финансов, защото повярвайте ми и 100 хиляди лева сега да ни струва този вид услуга, като няма къде да депонираме отпадъка е много по-сериозно от икономическите последствия, които могат да се появят.   
Г-жа Кръстева: Г-н Янчев, аз пак ще се върна затова защо зададох този въпрос дали сме изплащали отчисленията. Ангажираността и на трите общини е съфинансиране. Тези инсталации са изградени по проект финансиран от ОП „Околна среда“. Ангажиментът на трите общини е доизграждане на Клетка II и тя в момента не функционира поради това, че няма достатъчно средства. Оказва се, че и трите общини не сме плащали за това, за което имаме ангажимент. Това, че в момента нямаме изградена Клетка II ние разбираме както Вие казахте преди една седмица. За това, тъй като ще продължим да бъдем част от Регионалното сдружение това трябва да ни бъде за урок, ние да имаме периодично данни какво се случва с депото и да имаме време за реакция, за да може това да не натоварва толкова много бюджета за смето извозването. Всичките  тези инсталации са изградени по проект, поне така е дадена информацията, която имам. Общата стойност на проекта е 8 984 731,00 лв.  от които 6,7 милиона е безвъзмездна финансова помощ. В 2023 година ПУДОС прави приоритизиране на своите приоритети и отпуска също безвъзмездни помощи за изграждането на депа. Дано да получим и ние. Аз не искам да се заяждам или да се вкарваме в някакви политически интриги. От тук насетне това трябва да ни бъде обица на ухото да изпълняваме своите ангажименти, да бъдем по- отговорни към това, което се е случило и да имаме повече информация и да имаме по-голяма яснота, за да може да реагираме и да имаме избор за реакция, а не както сме принудени и единствено можем в сметището на Община Смолян да возим своите отпадъци. Да се надяваме, че клетката ще бъде изградена до месец юни и това да ни върне към нормалния ритъм на работа.    
Г-н Янчев: Само едно уточнение, което е важно за всички жители на общината да знаят, че зависи от нас на тази маса дали управлението на тази дейност ще бъде реално изпълнима в качеството, което трябва да бъде предложено от общините. На много общини План-сметките така са приети, че не могат да покрият и една трета от действителните необходими разходи, които трябва да се изпълнят да дейността – събиране, сметосъбиране, извозване и депониране. Нашата не покрива на 100% План-сметка дейността, за да бъде изпълнена във вида, в които сега я изпълняваме. Ако искаме да подобрим качеството то трябват още средства. Ние категорично се възползвахме и сме първите три общини в България, които получихме европейско финансиране и ще кажа внимателно защо исках думата. За да стане ясно, че ние сме получили пари с европейско финансиране за изграждането на сепарираща и компостираща инсталация. Сепариращата и компостиращата инсталация са нещата, които не разширяват сметището, тоест ние не изграждаме нова клетка с тези европейски средства за тях не се дава и един лев от европейско финансиране, но удължават живота на сметищата, тоест когато има сепарация, когато има компостираща инсталация ние удължаваме живота многократно, тоест първите три общини Златоград, Мадан и Неделино подписахме договор по оперативна програма и първите общини, които сега имаме този проблем и повярвайте ми след нас ще има много други общини, които ще взимат пример как са решили проблемите Златоград, Неделино и Мадан, защото и там предстоят същите проблеми. Защото никой не финансира разширяване на сметища, ние си ги финансираме и когато План-сметката не е достатъчно добра и не е взето добро решение за покриване на разходите ще създаваме сериозен проблем бих казал и невъзможността да имаме предвидимост в действията си. Казвам го не случайно, защото знам, че от нас като отговорност имаме всички тази политическа отговорност и мислене като цяло, да имаме стабилна община. Аз имам наистина желанието да управлявам общината стабилно, а това е една от дейностите, която формира голяма част от приходите и целево трябва да отидат само за тази дейност и разчитам наистина на разбиране в тази посока.
Г-жа Кръстева: Колеги, имате думата. Да, г-н Илийков.
Г-н Илийков: Благодаря Ви, г-жо Председател! Г-н Янчев чисто информативно Клетка I и Клетка II, като обем дали имат съществена разлика или са едни и същи? Колко време експлоатираме Клетка I?
[bookmark: _GoBack]Г- Янчев: Клетка I мисля че е от 2001, 2002г. се строеше даже аз съм ръководил строителните работи тогава. Казвам Ви го прогнозно, защото бях управител на „М*******“ Мадан и „М****** Р******“ беше изпълнител на този обект, мисля че беше около 2001, 2002 година от тогава до момента се експлоатира. Тази Клета II е с 12 години живот и дават, като обем на база тези сметки, които са направени по предходни години. Имаме една предвидимост за 12 години обем, които трябва да се гарантира. Уверявам Ви в момента, в които стартират самите дейности по депониране в Клетка II, трябва да започнем и Клетка III. Най-тежкото сметище може би в България е Маданското сметище заради денивелацията. 
Беше показан снимков материал на сметището в Мадан.  Г-н Янчев обясни на общинските съветници за връзката между Клетка I и Клетка II. 
Г-жа Кръстева: Колеги, имате ли други въпроси, мнения?
Общинските съветници отговориха, че нямат въпроси.
Г-жа Кръстева: Колеги, поисках справката, която Ви дава информация за разликата, която ще се получи при депонирането в град Мадан е 66 180,00 лв. за четирите месеца – март, април, май и юни, а разходите за депониране и извозване до депо в гр. Смолян са в прогнозна стойност 105 513,00 лв., като разликата е 39 332,91лв. Тъй като вече имаме уточнение на сумата в проекта на решение във втора точка правим допълнение:
  Допуска извършване на допълнителни разходи, в размер на 39 333 лева, необходими за реорганизиране на извозване и депониране на смесените битови отпадъци в друго депо, до въвеждането в експлоатация на Клетка 2 на „Регионално депо за неопасни отпадъци за общините Мадан, Златоград и Неделино”, гр. Мадан, с. Шаренска, но не по- късно от 30.06.2025г. - Това е допълнението в проекта на решение. 

Г-н Янчев помоли да направят едно уточнение. 

Г-жа Кръстева даде почивка 10 минути.
Г-жа Кръстена: Колеги, с кворум от 13 общински съветници продължаваме заседанието. 
Г-жа Кръстева прочете направеното допълнение към проекта на решение. Попита общинските съветници за коментари по него, такива не постъпиха и тя подложи на гласувани с вдигане на ръка допълнението по т. 2 от проекта на решение:
Допуска извършване на допълнителни разходи, в размер на 39 333 лева, необходими за реорганизиране на извозване и депониране на смесените битови отпадъци в друго депо, до въвеждането в експлоатация на Клетка 2 на „Регионално депо за неопасни отпадъци за общините Мадан, Златоград и Неделино”, гр. Мадан, с. Шаренска, но не по- късно от 30.06.2025г.

Общинските съветници гласуваха с 13 гласа „за“,  0 „против“  и  0 „въздържал се“ – прима се.

Г-жа Кръстева подложи в режим на поименно гласуване целия проект на решение с направеното допълнение. 
        
В режим на поименно гласуване по т.1 от дневния ред 
	
№
	
Име, презиме и фамилия
	Гласуване:

	
	
	“за” 
	“против”
	“въздържал се”

	1
	Александър Фердов Илийков
	· 
	
	

	2
	Антон Славчев Симеонов
	· 
	
	

	3
	Асен Райчев Хасапчиев
	· 
	
	

	4
	Борислав Филипов Хаджиев
	
	
	

	5
	Величко Асенов Сидеров
	
	
	

	6
	Веселин Николаев Иванов
	· 
	
	

	7
	Емил Минков Хумчев
	· 
	
	

	8
	Емилия Младенова Кръстева
	· 
	
	

	9
	Д-р Ерол Реджеб Чинар
	
	
	

	10
	Жечка Емилова Хаджийска-Партаджиева
	· 
	
	

	11
	Искрен Асенов Караметулов
	· 
	
	

	12
	Йорданка Емануилова Романова
	· 
	
	

	13
	Милко Александров Караджов
	· 
	
	

	14
	Невена Христова Николова – Александрова 
	
	
	
	

	15
	Светлозар Веселинов Пехливанов
	· 
	
	

	16
	Станимир Митков Чаушев
	· 
	
	

	17
	Станислав Стефанов Гюнелиев
	· 
	
	

	общ брой гласували: 13
	13
	0
	0



Общ брой гласували – 13 от тях: “за” – 13, “против” – 0, “въздържал се” – 0. На база проведеното поименно гласуване, Общински съвет прие предложения проект на решение.

Р Е Ш Е Н И Е   № И  369
	Във връзка с докладна записка на кмета на Община Златоград с вх. № ОС-194 от 11.03.2025г. и на основание чл. 21, ал. 1, т. 23 и ал. 2 от Закона за местното самоуправление и местната администрация, както и чл. 60, ал. 1 от АПК, Общински съвет Златоград 

Р Е Ш И:

1. Възлага на Кмета на Община Златоград да предприеме мерки за извозване на смесените битови отпадъци, след механично третиране (вкл. сепариране) до друго депо, включително и да преговаря, за депониране на гореописания отпадък, с Регионално депо за неопасни отпадъци на Община Рудозем, намиращо се в местността „ Бунарски дол, с. Бърчево, Община Рудозем и/или с Регионалното депо за неопасни отпадъци на общините Смолян, Чепеларе и Баните, разположено в местността Теклен дол, град Смолян.
2. Допуска извършване на допълнителни разходи, в размер на 39 333 лева, необходими за реорганизиране на извозване и депониране на смесените битови отпадъци в друго депо, до въвеждането в експлоатация на Клетка 2 на „Регионално депо за неопасни отпадъци за общините Мадан, Златоград и Неделино”, гр. Мадан, с. Шаренска, но не по- късно от 30.06.2025г.
3. Допуска предварително изпълнение на Решението, на основание чл. 60, ал. 1 от АПК, в защита на особено важни обществени интереси, считано от 12.03.2025 г., поради запълване на капацитета на Клетка 1 на „Регионално депо за неопасни отпадъци за общините Мадан, Златоград и Неделино”, гр. Мадан, с. Шаренска и съответно невъзможността за депониране на отпадъци.



Г-жа Кръстева: Колеги, поради изчерпване на Дневния ред, закривам извънредното заседанието на Общински съвет Златоград. 






ЕМИЛИЯ КРЪСТЕВА
Председател на 
Общински съвет Златоград



ЖЕЧКА ХАДЖИЙСКА
Зам. Председател на 
Общински съвет Златоград

